Чувалче за сън може да се употребява от раждането на бебчето до ставането му на година и половина. Разбира се, в рамките на този период от време няма как да бъде използвано едно и също чувалче за сън. По отношение на фактора възраст обикновено чувалчетата, които се предлагат на пазара, се разделят на три основни групи. В първата влизат чувалчета, предназначени за бебета на възраст от 0 до 3 месеца, във втората – от 0 до 6 месеца, а в третата – от 6 до 18 месеца. При избор на чувалче за сън родителят задължително трябва да се съобрази с възрастта, в която се намира неговото малко ангелче, както и с подходящите за него размери на чувалчето. В следващите редове ще ви дадем още полезна информация по отношение на това как да направите правилен избор на чувалче за сън.